नान, क्लिपिंग जांच के लिए भेजी कोलकाता
रायपुर | नागरिक आपूर्ति निगम (नान) घोटाले से जुड़ी अवैध वसूली की ऑडियो क्लिपिंग को जांच के लिए कोलकाता भेजा गया है। वहां ऑडियो क्लिपिंग के सही होने, उसमें किसी भी तरह की छेड़छाड़ नहीं होने, उसमें मुख्य आरोपी शिवशंकर भट्ट और उससे बात करने वालों की ही आवाज होने समेत अन्य पहलुओं की जांच होगी। इसके बाद उसकी रिपोर्ट एसीबी की विशेष अदालत में पेश की जाएगी। मंगलवार को इसी मामले की सुनवाई होगी।
बचाव पक्ष के अधिवक्ता ने एसीबी से ऑडियो क्लिपिंग की कॉपी देने की मांग की है। उन्हें क्लिपिंग को कोलकाता भेजने की जानकारी दी गई है। रिपोर्ट आने तक मामले की सुनवाई चलती रहेगी। इसे देखते हुए एसीबी ने मामले में कुछ ऐसे लोगों को भी गवाह बनाया है।
, जिन्होंने मामले के मुख्य आरोपी को धमकाते हुए सुनने या उन्हें धमकाने का दावा किया है। उनसे कोर्ट आरोपी द्वारा धमकाते समय उपयोग में लाए गए वाक्यों की जानकारी लेगा। इससे ऑडियो क्लिपिंग के सही होने की पुष्टि भी की जाएगी।
इससे पहले हुई सुनवाई में मामले के आरोपियों की जमानत अर्जियां खारिज की जाती रही हैं। मामले की गंभीरता को देखते हुए हर बार शासकीय अतिरिक्त जिला लोक अभियोजक ने आरोपियों के जमानत नहीं देने की मांग की है। जमानत के लिए उनके बनाए आधार को चुनौती देते रहे। यही वजह है कि आरोपियों को जमानत नहीं मिल पाई है।
hne_Deva hin_Deva hin_Deva hin_Deva hin_Deva